als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
13. 03. 2015. >> 17:21 0
LAJMET 13.03.2015
13.03.2015
Sektori civil në Mal të Zi, në nivelin e standardeve Evropiane
Mali i Zi disponon me një sektor të zhvilluar , kualitativ dhe të aftësuar civil , i cili që tani është në nivelin e standardeve evropiane, ka theksuar shefi i delegacionit të UE në Mal të Zi,Mitja Drobniç. Ai, në tryezën e sotme të rrumbullakët me titull “Raporti i qeverisë dhe i organizatave joqeveritare në Mal të Zi” ka theksuar se shoqëria civile e fortë është element i rëndësishëm i çdo sistemi demokratik dhe si i tillë duhet edhe të trajtohet nga institucionet e shtetit. Në përgjithësi, është e domosdoshme transparencë më e madhe në procedurat e qeverisë për bashkëpunim me organizatat shoqërisë civile, në veçanti kur është fjala për hartimin e projekt ligjeve për OJQ ka vlerësuar Drobniç. Ministrja pa portofol, Marija Vuçinoviq, ka theksuar se qeveria prej vitit 2009 punon aktivisht në zhvillimin e bashkëpunimit në sektorin civil dhe në përmirësimin e kushteve përmes punës së tyre me sjelljen e strategjisë së bashkëpunimit dhe të strategjisë së zhvillimit të OJQ me planet aksionare të realizimit. Ajo ka përkujtuar se Mali i Zi është shteti i parë i cili formalisht ka përfshirë pjesëtarët e OJQ në grupet punuese për përgatitjen e pozicioneve negociatore për disa kapituj negociator. Drejtorja ekzekutive e qendrës për zhvillimin e OJQ, Ana Novakoviq, ka përkujtuar se ligji për OJQ është miratuar në vitin 2011 duke tërheq vërejtjen se qeveria gjatë 4 vjetëve nuk ka siguruar zbatimin e këtij akti në pjesën që ka të bëjë me financimin e projekteve nga buxheti shtetërorë. Drejtorja ekzekutive e MANS-it Vanja Qalloviq ka theksuar se në krahasim me periudhën para 10 vjetësh sot mund të arrihet deri te informatat të cilat dikur ishin sekrete . drejtorja ekzekutive e Qendrës për arsimimin qytetarë, Daliborka Ulareviq, duke folur për bashkëpunimin e qeverisë dhe OJQ në procesin e integrimeve evropiane ka theksuar se në këtë drejtim është arritur shkallë e lartë e bashkëpunimit.
R.Konjeviq; Ka përparim në hetimet lidhur me sulmet me bomba
Gjatë hetimeve të sulmeve me bomba, në lagjen e Podgoricës, Blloku pesë dhe vrasjes së Andria Mrdak nga Berana, ka lëvizje përpara , ka theksuar ministri i punëve të brendshme, Rashko Konjeviq, duke shtuar se për këto raste do të bisedojë edhe me kolegun serbë, Nebojsha Stefanoviq, i cili të dielën arrin në Podgoricë. Në pyetjen se nëse pas tri javësh të sulmit në bombë në lagjen Blloku 5 të Podgoricës janë bërë hapa përpara në hetime , Konjeviq është përgjigjur pozitivisht , në veçanti në punën operative, por nuk ka paraqitur detaje të tjera. Në pyetjen nëse ky rast ka lidhje me vrasjen e cila ka ndodhur të njëjtën mbrëmje në Beograd dhe me plagosjen e Vlladimir Vuçkoviq nga Herceg Novi, në Spanjë ,ai ka shtuar se këto detaje nuk mund ti kumtojë . Në pyetjen nëse deri tani ka pasur bashkëpunim me kolegët nga Serbia , Konjeviq ka theksuar se bashkëpunohet me të gjitha policitë e rajonit.
Këshilli përkrah propozim ligjin për vendbanim
Këshilli parlamentar për sistemin politikë, legjislaturë dhe administratë ka përkrah sot me shumicë votash propozim ligjin për regjistrat e vendbanimit. Përfaqësuesi i ministrisë së punëve të brendshme, Abid Crnovrshanin, ka theksuar se domosdoshmëria e ligjit të ri për regjistrat e vendbanimit është krijuar gjatë hartimit të ligjit të ri të huaj , të cilin Kuvendi e ka miratuar në muajin dhjetor. Deputeti i Frontit demokratik Sllaven Radunoviq, ka theksuar se fjala është për njërin prej ligjeve më të rëndësishme me të cilin duhet rregulluar dhe përmirësuar rregullsia e zgjedhjeve. Deputetja e PSP, Snezhana Jonica, është pajtuar me Radunoviqin se fjala është për një ligje të rëndësishme. Anëtarja e Këshillit nga PDS Marta Shqepanoviq ka vlerësuar se ky propozim ligj është hapë përpara drejtë legjislaturës zgjedhore. Azra Jasaviq, nga Mali i Zi Pozitiv, ka theksuar se fjala është për ligj shumë të rëndësishëm, Kryetari i Këshillit, Rifat Rastoder, ka theksuar se nuk beson se ndonjë anëtar i këtij trupi përpiqet që disa njerëzve tu merret e drejta legjitime.
Lekiq, largohet nga FD
Lideri i Frontit demokratik Miodrag Lekiq, i ka njoftuar anëtarët e kryesisë se largohet nga kjo aleancë politike , është njoftuar agjencia MINA në kreun e Frontit demokratik. Mbledhja e kryesisë së Frontit është mbajtur dje pasdite , ka zgjatur rreth 4 orë , kurse gazetarëve u ishte shkurtuar informata mbi rezultatet e sajë sepse pjesëmarrësit nuk dëshiruan të japin deklarata. Sipas informatave jozyrtare, Lekiq, ka paralajmëruar formimin e një partie të re. Ai, më parë në intervistën për agjencinë MINA ka theksuar se ndjenja e përgjegjësisë publike e obligon që në situatën aktuale të rishqyrtojë statusin politik në Front dhe format organizuese të veprimtarisë së mëtejme.
Nesër, kuvendi themelues i Aksionit të bashkuar reformistë
Lëvizja qytetare Aksioni i bashkuar reformistë, është fryt i bashkimit të disa organizatave dhe do të themelohet nesër, kurse kryetar do të jetë, Zharko Rakçeviq. Kandidatë për nënkryetarë janë Dritan Abazoviq, Bozhena Jellushiq, Rade Bojoviq dhe Sherbo Rastoder. Në konventën themeluese në Podgoricë do të prezantohet edhe Këshilli koordinues , trup ky më i lartë politikë, anëtarët të cilit do të jenë ekspertë të detyruar për hartimin dhe promovimin e politikës së partisë në sektorët më të rëndësishëm. Kjo lëvizje është formuar me bashkimin e disa organizatave dhe mbetet i hapur për të gjithë individët dhe grupacionet të cilët ndajnë vlerat e demokracive të zhvilluara dhe synon ringjalljen e Malit t Zi dhe ka për qellim që pak kompromis të luftojë për realizimin e qëllimeve të veta.
Përforcohen pajisjet e policisë kufitare
Blerja e 45 automjeteve, me vlerë prej 600 mijë euro do të forcojë pajisjet teknike të policisë kufitare dhe do tu mundësojë që puna e saj të jetë me efikase, ka vlerësuar ministri i punëve të brendshme Rashko Konjeviq. Konjeviq dhe drejtori i policisë Sllavko Stojanoviq, ua kanë dorëzuar 45 automobilë të ri nëpunësve të sektorit të policisë kufitare. Sipas fjalëve të tij së shpejti do të shpallet tenderi për blerjen e 40 automjeteve për nevojat e sektorit të policisë kriminalistike dhe disa automjete terreni për komunat veriore për nevojat e policisë rrugore. Konjeviq ka theksuar se këto projekte janë financuar nga buxheti të kursyera në ministrin e punëve të brendshme të vitit 2014.
Prindërit e foshnjave të infektuara, paralajmërojnë grevë urie
Prindërit e foshnjave të infektuara në spitalin e Bjello Poles, e kanë filluar grevën e urisë të pa kënaqur me faktin se mjekët , të dyshuar për këtë rast , janë kthyer në punë dhe kanë paralajmëruar se , nëse nuk u plotësohen kërkesat do të marrin mësa më radikale. Prindërit e foshnjave kërkojnë suspendimin e ish drejtorit të spitalit, Tomisllav Jeremiq dhe shefes së neonatologjisë, Haka Tahiroviq , kundër të cilëve në gjyqin e lartë në këtë qytetet zhvillohet procedura penale. Prindëri i një foshnje të infektuar ka deklaruar për agjencinë MINA se i kanë montuar çadrat dhe fillojnë grevën e urisë dhe se apelit të tyre u janë përgjigjur rreth 50 qytetarë. Kemi për qellim të bëjmë grevë urie derisa rasti të zgjidhet , respektivisht deri sa të sillet vendimi përfundimtar për suspendim . Do të jemi këmbëngulës dhe nuk do të mbajmë përgjegjësi për pasojat, kanë theksuar prindërit.
Në pritje të vendosje së komunikacionit në rrugën magjistrale Cetinë- Budvë
Komunikacioni në rrugën magjistrale Cetinë - Budvë , në vendin Markoviqi, duhet të vendoset gjatë 10 ditëve të ardhshme . Kjo do të ndodh nëse çdo gjë zhvillohet sipas planit, ka deklaruar për rdion Antena M inxhinieri i diplomuar në drejtorinë për komunikacion Dushan Kokiq. Nëse çdo gjë vazhdon me dinamikën aktuale rruga mund të jetë e kalueshme për 7 deri në 10 ditë . Problem mund të jenë vetëm reshjet e shiut , edhe pse në entin hidrometeorologjikë kanë theksuar se gjat 7 ditëve të ardhshme nuk do të ketë të reshura. Ai po ashtu ka shtuar se rivendosja e komunikacionit në këtë aks rrugor , për fillim, do të vlejë vetëm për automobila të udhëtarëve.
E.Busek; Serbia duhet të njohë Kosovën sa më parë
Ish drejtuesi i Paktit të Stabilitetit Erhard Busek ka deklaruar se Serbia duhet të njohë Kosovën sa më parë që është e mundur.
Këto komente Busek i bëri në emisionin "Info Magazine" të Klan Kosovës, i cili deklaroi se e vetmja rrugë për të ecur në drejtim të BE-së është pajtimi i realitetit të ri të krijuar në Ballkan, ndonëse austriaku bëri me dije se pajtimi i plotë kosovaro -serb mund të merr kohë.
Busek tha se edhe BE-ja e ka kuptuar këtë çështje, andaj ai bëri me dije se edhe pesë vendet e bllokut 28 anëtarësh do të duhet të lëvizin, derisa hodhi poshtë shembullin e krahasimit të Kosovës me Kataluninë kur ka komentuar arsyet zyrtare të Spanjës.
Ai e ka quajtur të padrejtë izolimin e kosovarëve kur ka komentuar liberalizimin e vizave. Ish drejtuesi i Paktit të Stabilitetit në këtë intervistë ka thënë se izolimi është vetëm një faktor, ndërsa ka nxjerrë në sipërfaqe papunësinë dhe mungesën e zhvillimit ekonomik të Kosovës si arsye e migrimit ilegal masiv.
Themelimi i komunave, kusht për kthimin e serbëve në Institucionet e Kosovës
Themelimi i komunave serbe është parakusht që serbët të kthehen në institucionet e Kosovës.
Kjo, siç shkruan e përditshmja “Novosti”, do të jetë një nga konkluzionet kryesore të mbledhjes së përbashkët të gjitha komunave serbe në Kosovë.
Po sipas shtypit të Beogradit, përfaqësuesit e Serbisë edhe në raundin e radhës së bisedimeve në Bruksel, do të kërkojnë nga Prishtina të përmbushë pjesën e saj të detyrimeve të marra përsipër nga Marrëveshja e Brukselit.
Kryeministri i Kosovës Isa Mustafa, ka deklaruar se lista “Srpska” nuk ka paraqitur kushte për kthim në qeveri, por edhe nuk do të pranojë asnjë kusht të listës “Srpska”
Po ashtu shtypi serb citon kryeministrin Mustafa i cili ka thënë dje se nuk do të ketë kurrfarë dallimi në mes të listës “Srpska” dhe subjekteve të tjera politike, e as kritere të posaçme që do të favorizonin listën “Srpska”.
L.Basha; Opsioni kryesor i opozitës, mbajtja zgjedhjeve të parakohshme
Kryetari i Partisë Demokratike Lulzim Basha ka treguar në emisionin “Opinion” në Tv Klan, se kishte dëgjuar pak muaj më parë mbi ekzistencën e një plani për të destabilizuar vendin nëpërmjet vrasjes së deputetit Mhill Fufi.
Ai tha se për 6 muaj, Meta, Rama dhe Tahiri e fshehën ngjarjen e rëndë ndërsa tani po përpiqen ta manipulojnë atë duke u bërë presion dëshmitarëve.
Sipas kreut të opozitës, pa dorëheqjen e Kryetarit të Kuvendit, Ilir Meta dhe largimit të Ministrit Tahiri nuk mund të ketë një hetim të plotë, të pavarur dhe të besueshëm.
Ai tha se në kushtet e një situate të rëndë ekonomike, politike, të rendit dhe sigurisë në vend, opsioni kryesor i opozitës është mbajtja e zgjedhjeve të parakohshme.
Ministrat e BE diskutojnë masat e ashpërsimit në kontrollin e kufijve të jashtëm të BE
Imigrimi ilegal i kosovarëve në territorin e BE-së ka bërë që ministrat e brendshëm të vendeve anëtare të diskutojnë ashpërësimin e masave për të kontrolluar kufijtë e jashtëm të territorit të BE-së
Ky fenomen ka bërë që komesari i brendshëm Dimitris Varamopulos t’i bëjë thirrje shteteve anëtare që të reformojnë procedurat e azilit, ndërsa agjencia evropiane për kontroll azili tash e tuje do të raportojë rregullisht tek kabineti i komesarit për statistikat e azilkërkuesëve nga Ballkani e posaçërisht nga Kosova.
Avramopulois ka pranuar që si rezultat i veprimeve të Prishtinës zyrtare dhe Beogradit zyrtar erdhi deri tek rënia e numrit të imigrantëve. Sidoqoftë, siç raporton rtk, ai kërkon nga vendet anëtare që të analizojnë arsyet e largimit të qyetarëve nga vendi i tyre dhe të investojnë me qëllim të zhvillimit socio-ekonomik.
Sipas ministrave të brendshëm të Bashkimit Evropian, nga vendet tjera të Ballkanit Perëndimor, ku qytetarët lëvizin lirshëm në zonën e Schengenit, gjithashtu është shënuar rritje e numrit të azilkërkuesve. Shifrat zyrtare tregojnë se në vitin e kaluar numri i azilëkërkuesve nga rajoni i Ballkanit është rritur për 45 për qind
Qeveria do të propozoj ligjin që përfshin mërgimtarët nga regjistri
Qeveria e Maqedonisë ka iniciuar ndryshimin dhe amendamentimin e dy ligjeve, Ligjit për letërnjoftim dhe Ligjit për paraqitje të vendbanimit dhe vendqëndrimit, me të cilët fshin nga regjistri i banorëve rezidentë të gjithë mërgimtarët e këtij shteti, që qëndrojnë jashtë Maqedonisë më shumë se tre muaj.
Me ndryshimet e propozuara në Ligjin për paraqitje të vendbanimit dhe vendqëndrimit, shtetasi i cili do të qëndron jashtë vendit për periudhë më gjatë se 3 muaj, me automatizëm Ministra e Punëve të Brendshme, do t’ia fshijë vendbanimin e përhershëm në Maqedoni, shkruan sot gazeta Koha.
Ekipi ushtarak amerikan ka gjetur trupat e pajetë nga përplasja e helikopterit
Një ekip ushtarak amerikan i kërkimit i ka gjetur trupat e pajetë të ushtarëve të vrarë në përplasjen e helikopterit, në bregdetin e Floridës, gjatë një misioni stërvitor. Zyrtarët e Shteteve të Bashkuara thanë mbrëmë vonë se janë gjetur trupat e 9 prej 11 ushtarëve të vrarë. Supozohet se dy trupat e tjerë janë ende në mbetjet e helikopterit të përplasur. Zyrtarët thonë se ende nuk janë përcaktuar shkaqet e rrëzimit që ndodhi më 10 mars, derisa mbretëronte mot me mjegull.
PE, kërkon hetime të pavarura për vrasjen e Nemtsov
Anëtarët e Parlamentit Evropian kanë kërkuar hetime të pavarura ndërkombëtare për vrasjen e politikanit opozitar rus, Boris Nemtsov.Në rezolutën me tone të ashpra kritike, të miratuar mbrëmë, ligjëvënësit evropianë kanë vlerësuar se vrasja e Nemtsovit, ishte “vrasja më indikative politike në historinë aktuale të Rusisë” dhe kanë tërhequr vërejtjen se propaganda e Kremlinit po e shndërron Rusinë në “shtet të represionit, shprehjes së urrejtjes dhe frikës”. Kjo rezolutë u miratua, derisa anëtari i Këshillit për të drejtat e njeriut i Kremlinit, Andrei Babushkin, është marrë në pyetje nga hetuesit rusë, pasi e kishte vizituar personin, Zaur Dadayev, dhe dy të akuzuar të tjerë, për vrasjen e Boris Nemtsovit, në burgun Lefortovo në Moskë.Babushkin, pas vizitës së tij më 11 mars, tha se kishte shenja se Dadayev ishte torturuar për ta pranuar fajësinë.
Kerry , arrin në Egjipt për diskutuar çështjet e sigurisë
Sekretari amerikan i shtetit, John Kerry, ka arritur në Egjipt, ku ai do të marrë pjesë në një konferencë ekonomike dhe do të takohet me zyrtarë të lartë të Egjiptit për çështje të sigurisë, para bisedimeve atomike me Iranin. Uashingtoni thotë se bisedimet e John Kerryt me presidentin e Egjiptit, Abdel Fattah al-Sisi, do të fokusohen në përpjekjet e koalicionit ndërkombëtar, të udhëhequr nga Shtetet e Bashkuara, në luftën kundër militantëve të Shtetit Islamik (IS), në situatën në Libinë fqinje dhe për konfliktin që po vazhdon në Siri. Kerry, po ashtu, planifikon të takohet edhe me Mbretin Abdullah të Jordanisë dhe me presidentin e Autoritetit Palestinez, Mahmud Abbas. Më 15 mars, në Lozanë të Zvicrës, sektretari amerikan i shtetit, John Kerry, pritet të takohet me ministrin e jashtëm iranian, Mohammad Javad Zarif, për të diskutuar për programin atomik iranian, në kuadër të negociatave të gjashtë fuqive botërore dhe Iranit.
Nesër, mot me vranësira të ndryshueshme dhe intervale të gjata me diell
Në viset jugore dhe qëndrore sot ka mbajtur mot kryesisht i kthjellët, kurse në veri i vranët dhe vende vende me reshje të dobëta të borës. Frynë erë mesatare deri e fortë veriore dhe veri-lindore.
Temperaturat: H. Novi 17 gradë, Podgoricë, Tivar, Ulqin, Budvë e Tivat 16, Cetinë 11, Nikshiq, B. Pole e Shavnik 7, Beranë e Mojkovac 6, Kollashin, Rozhaj e Plluzhinë 4, Plevle 3 dhe në Zhablak 1 g.
Për nesër pritet të mbajë mot me vranësira të pakta dhe intervale të gjata me diell.
Do të fryjë erë e dobët deri mesatare nga drejtime të ndryshme. Temperatura e mëngjesit prej -6 deri në 6, kurse më e larta e ditës prej 2 deri në 17 g, c.
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn